L'anterior gubierno checo, liderato por os socialdemocratas, esprisó o deseyo de adoptar l'euro en 2010, pero l'actual executivo, de centro-dreita, suspendió o plan en 2007.[8] Encara no s'ha fixato una calendata, pero o Menisterio d'Economía diz que sería realista asperar a dentrata d'a Republica Checa en a zona euro en 2012[9] si se fan correctament una serie de reformas economicas. Manimenos, os prochectos mas recients sobre l'adopción de l'euro evitan fixar una calendata. Encara que o país se troba en millor posición economica que atros miembros d'a Unión Europeya ta adoptar a moneda común, no s'aspera que se faiga o cambeo antis de 2013, debito a o refuse policico a o tema.[10]